ભારતની એકતા અને અખંડિતતાના શિલ્પી સરદાર પટેલની વિશ્વની સૌથી ઊંચી પ્રતિમા ‘સ્ટેચ્યુ ઓફ યુનિટી’નું બુધવારે સવારે ૯.૩૦ વાગે વડાપ્રધાન નરેન્દ્ર મોદી રાષ્ટ્રને લોકાર્પણ કરશે. ગુજરાતની જીવાદોરી એવા સરદાર સરોવર નર્મદા ડેમ, કેવડીયા કોલોની નજીક આવેલા સાધુ બેટ ખાતે રૂપિયા ૩,૦૦૦ કરોડના ખર્ચે તૈયાર થયેલી ૧૮૨ મીટર ઊંચી સ્વદેશમાં નિર્મિત વિરાટ સરદારની પ્રતિમાનું લોકાર્પણ વૈશ્વિક ઘટના બનવાની છે.